
Humán Szolgáltatások Bizottsága

E l n ö k é t ő l
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/8295-7/2015
Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2015. december 10.

Előterjesztést véleményezi: -

Döntés módja: nyílt szavazás, egyszerű szótöbbség 

Mellékletek: Beszámoló (előterjesztéshez csatolva)

E L Ő T E R J E S Z T É S

Sülysáp Város Önkormányzata Képviselő-testületének

2015. december 17-én tartandó munkaterv szerinti ülésére

4. napirendhez

Tárgy: Humán Szolgáltatások Bizottsága éves beszámolója
Tisztelt Képviselő-testület!

Az Önkormányzat Szervezeti és Működési Szabályzatáról szóló 14/2009. (XII. 22.) önkormányzati rendelet 43. § (12) bekezdése alapján a bizottságok rendszeresen beszámolnak munkájukról.
Kérem a beszámoló szíves megtárgyalását és elfogadását.

…/2015. (XII. 17.) ÖKT határozati javaslat

Sülysáp Város Önkormányzatának Képviselő-testülete az SZMSZ 43. § (12) bekezdése alapján a Humán Szolgáltatások Bizottsága előző évi munkájáról szóló beszámolót – megköszönve a Bizottság munkáját – elfogadja.
Határidő: azonnal

Felelős: HSZB elnöke

Sülysáp, 2015. december 10.


Pálinkásné Petik Éva s.k.


elnök

Láttam!

Sülysáp, 2015. december 10.

dr. Tóth Krisztina s.k.

jegyző

MELLÉKLET

Beszámoló
a Humán Szolgáltatások Bizottsága 2014. október – 2015. október között végzett munkájáról

Tisztelt Képviselő-testület! 

A 2014. októberi önkormányzati választást követően az Oktatási, Művelődési és Sportbizottság, valamint az Egészségügyi és Szociális Bizottság egy bizottsággá olvadt össze, és új néven, az eddigi feladatköröket összevonva Humán Szolgáltatások Bizottsága néven végzi munkáját.
Az elnöki tisztet – 2015. júniusi lemondásáig – Szücsi Csaba képviselő úr töltötte be. A bizottság új tagja Seprős Viktor képviselő úr lett.

Jelen beszámolómban áttekintem a HSZB 2014 októbere és 2015 októbere között végzett munkáját és fontosabb döntéseit. Összesen 12 alkalommal ülésezett a bizottság.
Tisztelettel megköszönöm a bizottság valamennyi tagjának az üléseken való rendszeres megjelenést és az egész éves lelkiismeretes munkát. Szeretném kiemelni, hogy bizottságunk tagjai rendszeresen részt vesznek a városunk kulturális és egyéb rendezvényein, illetve önálló programok szervezésében is jeleskednek. A Sülysápi Hírforrás című lap szerkesztését írásaik publikálásával segítik.
A fontosabb döntések összefoglalása:

· Novemberi ülésünkön megtárgyaltuk a Sülysápi Hírforrás éves beszámolóját és a szerkesztőbizottság elnökének személyére javaslatot tettünk. A karácsonyi csomag keretösszegét 400.000 Ft-ban állapítottuk meg. Elfogadtuk az iskola-egészségügyi beszámolót, valamint a Gólyahír Bölcsőde elmúlt gondozási évéről szóló beszámolóját.
· Decemberben rendkívüli zárt ülés keretében elbíráltuk a Bursa Hungarica Felsőoktatási Ösztöndíjpályázatokat.
· Decemberi, munkaterv szerinti ülésünkön elfogadtuk a HSZB 2015. évi munkatervét és a Sülysápi Települési Értéktár Bizottság működési szabályzatát.
· 2015 januárjában a WAMKK intézményvezetőjével áttekintettük a 2015. évi városi rendezvénynaptárat.
· Februári ülésünkön elfogadásra javasoltuk a képviselő-testület felé a WAMKK 2014. évi munkájáról szóló beszámolót és a 2015. évi munkatervét.
· Márciusban tartott ülésünkön a központi konyha élelmezésvezetőjének 2014. évi beszámolóját tárgyaltuk meg és javasoltuk elfogadásra a képviselő-testület felé. Zárt ülésen az étkezési térítési díjkedvezményeket állapítottuk meg, valamint egy fő helyi lakos étkezési térítési díjkedvezmény iránti kérelmét bíráltuk el.
· 2015. április 22-én, zárt ülésen véleményeztük a Sülysápi Móra Ferenc Általános Iskola intézményvezetői pályázatát és támogattuk a pályázó intézményvezetői kinevezését. Nyílt ülésen tárgyaltuk a helyi szociális ellátásokról szóló rendelet bevezetését követő tapasztalatokat. Bemutatkozott az új gyermekorvos, Dr. Prohászka Imre. Bizottsági hatáskörben döntöttünk a helyi önszerveződő közösségek támogatásainak elosztásáról. Az elmúlt évek kialakult gyakorlata alapján törekedtünk a lehető legtöbb szempontot figyelembe venni.

· Májusban támogattuk 12 sülysápi gyermek Erzsébet tábori üdülésen való részvételét. A helyi szociális ellátásokról szóló önkormányzati rendelet újabb módosítására került sor.

· A júniusi ülésen meghallgattuk a Helyi Értéktár Bizottság első félévi beszámolóját és meghatároztuk az indítható óvodai csoportok számát a 2015/2016 nevelési évre. Megtörtént a Helyi Esélyegyenlőségi Program felülvizsgálata és célként megfogalmaztuk a Szociális kerekasztal létrehozását.

· Júliusban a képviselő-testület és a HSZB összevont, rendkívüli, zárt ülésen megválasztotta a Gólyahír Bölcsőde intézményvezetőjét.

· Az augusztusi ülésen a Szociális kerekasztal megalakulásáról, feladatairól egyezetett bizottságunk.

· Szeptemberi ülésünkön javasoltuk a Sülysáp Környéki Szociális Társulás megszüntetését a képviselő-testület felé és csatlakoztunk a Bursa Hungarica Ösztöndíjpályázat 2016. évi fordulójához. Elfogadtuk az Estikék Idősek Otthona, a Gólyahír Bölcsőde és a Gondozási Központ munkájáról szóló beszámolókat.
Kérem a Képviselő-testületet, hogy a Humán Szolgáltatások Bizottsága 2014. október és 2015. október közötti munkájáról szóló beszámolót fogadja el!

Sülysáp, 2015. december 7.

Pálinkásné Petik Éva s.k.

HSZB elnöke

